Abon ibn Saʼid
Abon ibn Saʼid (arabcha: أبان بن سعيد — Abu-l-Valid Abon ibn Saʼid ibn Os ibn Umayya al-Qurashiy,?, Makka — 13/634, Ajnadayn) — sahoba. Nasab jihatidan Payg‘ambar ajdodlari Abdumanofga borib taqaladi. Otasi nufuzli Makka mushriklaridan biri bo‘lib, Abu Uhayha kunyasi bilan tanilgan. Dastlab Abon ibn Saʼid xolavachchasi Abu Jahl qatorida musulmonlarga qarshi kurashgan. Ukalaridan biri Amr bilan Xolid Islomni qabul qilgan bo‘lib, Habashistonga hijrat qilgan musulmonlar orasida bo‘lgan.